Alexandra Maria Lara

Alexandra Maria Lara (født 12. november 1978 i București, Romania; egentlig Alexandra Plătăreanu) er en tysk skuespillerinne.


== Liv og virke ==


=== Bakgrunn ===
Hennes far, skuespilleren Valentin Plătăreanu, var direktør for det statlige teatret i București, hennes mor var lingvist. Familien flyktet i 1983 med et dagsvisum fra det kommunistiske Ceaușescu-regimet til Tyskland. 
Alexandra vokste opp i Freiburg im Breisgau, men familien flyttet senere til Berlin. I Tyskland arbeidet hennes far som skuespillerinstruktør og grunnla dessuten det anerkjente Theaterwerkstatt Charlottenburg. Alexandra Maria Lara engasjerte seg først i skoleteatret. Etter Abitur (artium) ved det franske gymnasiet i Berlin tok hun mellom 1997 og 2000 skuespillerutdannelse ved farens skole.


=== Skuespillerinne ===
Allerede som 11-åring debuterte hun foran kamera i fjernsynsfilmen With Love, Rita. 16 år gammel spilte hun tittelrollen i fjernsynsserien Mensch, Pia!. Etter råd fra sin agent la hun sitt rumenske navn bort og tok navnet Alexandra Maria Lara. I 1996 spilte hun hovedrollen i TV-thrilleren Die Mädchenfalle – Der Tod kommt Online. Et år senere spilte hun sammen med Benno Fürmann i den prisbelønnede bokserbiografien Die Bubi-Scholz-Story av Roland Suso Richter.
På kino var Alexandra Maria Lara å se i filmene Fisimatenten og Südsee, eigene Insel. 2000 spilte hun en mindre rolle i ungdomsdramaet Crazy. 2001 fulgte blant annet episodefilmen Honolulu, regissert av Oscarvinneren Florian Gallenberger og fjernsynsfilmen "Der Tunnel", som hun vant New Face Award for. 2002 deltok hun i en rekke produksjoner. Hun spilte i den tyske komedien Was nicht passt, wird passend gemacht. I den europeiske fjernsynsfilmen i fire deler, Napoléon, med blant annet Gérard Depardieu, Isabella Rossellini og John Malkovich, spilte hun den polske grevinne Maria Walewska. Videre roller hadde hun i Nackt av Doris Dörrie og i den engelske fjernsynsproduksjonen Doktor Schiwago.
2004 spilte hun sin mest kjente rolle, som Hitlers sekretær Traudl Junge i filmen Der Untergang (Undergangen). I begynnelsen av 2005 spilte hun i Helmut Dietls kjærlighetsromanse Vom Suchen und Finden der Liebe sammen med Moritz Bleibtreu.
Hun bor i Berlin-Charlottenburg. Bulevardavisen BILD valgte henne i 2005 til «vakreste tysker».


== Filmografi ==
1989 – With Love, Rita (TV)
1994 – Zappek (TV)
1994 – Stella Stellaris (TV)
1996 – Mensch, Pia! (TV-Serie)
1997 – Das Vorsprechen (kortfilm)
1997 – Sperling und der falsche Freund (TV)
1997 – Die Mädchenfalle – Der Tod kommt online (TV)
1998 – Tatort – Fürstenschüler (TV)
1998 – Die Bubi Scholz Story (TV)
1999 – Polizeiruf 110 – Sumpf (TV)
1999 – Südsee, eigene Insel
2000 – Vertrauen ist alles (TV)
2000 – Fisimatenten
2000 – Crazy
2000 – Luftpiraten – 113 Passagiere in Todesangst (TV)
2001 – Der Tunnel
2001 – Honolulu
2001 – Leo und Claire
2001 – Liebe und Verrat (TV)
2002 – Was nicht passt, wird passend gemacht
2002 – 99€ Film
2002 – Schleudertrauma (TV)
2002 – Nackt
2002 – Napoléon
2002 – Dr. Schiwago (Doctor Zhivago)
2002 – Trenck – Zwei Herzen gegen die Krone (TV)
2003 – Der Wunschbaum (TV)
2003 – Leise Krieger (Kurzfilm)
2004 – Der Untergang
2004 – Cowgirl
2005 – Vom Suchen und Finden der Liebe
2005 – Offset
2005 – Der Fischer und seine Frau
2020 – Børning 3


== Utmerkelser ==
Goldene Kamera 2005
DIVA-Award 2005
Jupiter 2005
Superwoman Of The Year 2004
Stil-Ikone 2004
New Faces Award 2001
Else-Adrian-Preis 1992


== Referanser ==


== Eksterne lenker ==
(de) Offisielt nettsted 
(en) Alexandra Maria Lara – kategori av bilder, video eller lyd på Commons 
(en) Alexandra Maria Lara på Internet Movie Database 
(no) Alexandra Maria Lara hos Filmfront 
(sv) Alexandra Maria Lara i Svensk Filmdatabas 
(da) Alexandra Maria Lara på Filmdatabasen 
(da) Alexandra Maria Lara på Scope 
(fr) Alexandra Maria Lara på Allociné 
(en) Alexandra Maria Lara på AllMovie 
(en) Alexandra Maria Lara hos Turner Classic Movies 
(en) Alexandra Maria Lara hos Rotten Tomatoes 
(en) Alexandra Maria Lara hos TV Guide